شەفەق نیوز/  مەسرور بارزانی سەرۆک حکومەت هەرێم کوردستان، ئمڕوو سێشەممە، پێشوازی لە ئان لیندە خانمە وەزیر دەرەوەی سوید کرد.
لە دیدارەگەی وەزیر دەرەوەی سوید، باس لە  دوسی مابەێن هەرێم کوردستان و وڵاتەگەی و دەور گرنگ و دیار  کورد لە سوید کرد و باس لە دەور پێشمەرگەی کوردستان  لەناودایین تیرۆریستەێل داعش کرد.
سەرۆک حکومەت دەسخوەشی لە  سوید کرد ئەراپشتیوانی‌ کردن پێشمەرگە لە چوارچمگ هاوپەێمانی ناودەوڵەتیدژ داعش، باس لە خاسەوکردن حکومەت هەرێم کوردستان و کارکردن وە ئاراستەی وەهێز کردن ژیرخان ئابووری و هەمەجوور کردن سەرچەوەێل داهات کرد.
لە تەوەریگتر باس لە دۆخ عراق دۊیای ئەڵوژاردن ئەنجومەن نوێنەران و گرنگیی چارەکردن بابەت کووچبەرەێل سنوور بێلارووس و پۆڵەندا کرد.
